আমার বাবার ‘বুড়ি’ আমি | BreakingNews.com.bd
English
ঢাকা, বৃহস্পতিবার, ২৪ অগাস্ট ২০১৭, ০৫:২২ পূর্বাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
দুর্ঘটনা
জেলার খবর
শিরোনাম:
৭ খুন মামলার পিপির মেয়েকে বিষ খাওয়ানোর অভিযোগ
বিএনপি আরেকটি ১/১১ করতে চাইছে: কাদের
সাংসদ রানাকে প্রতি শুনানিতে হাজিরের নির্দেশ
৪৮ ঘণ্টার মধ্যে হাইড্রোলিক হর্ন বন্ধের নির্দেশ হাইকোর্টের
বনানীতে চিরনিদ্রায় শায়িত নায়করাজ
আমার বাবার ‘বুড়ি’ আমি
মাহদিয়া রহমান বুশরা
প্রকাশিত : রবিবার, ১৮ জুন ২০১৭, ১২:০৯
অঅ-অ+
ফাইল ফটো
১৯৯১ সালের ১৮ অক্টোবর, মদিনায় তখন মাত্র ফজরের আজান হচ্ছে আর বাংলাদেশের ঘড়িতে সকাল ৯টা। সিদ্দিক সাহেব নামাজের জন্য উঠলেন; এমন সময় একটা ফোন এলো। তিনি একটু অবাকই হলেন। এতো সকালে তো সাধারণত কেউ ফোন করে না। তাহলে কি কোনও খারাপ খবর আছে? ভয়ে ভয়ে ফোনটা তুললেন তিনি। কোনও কথা না বলে চুপচাপ অপর প্রান্তের কথা শুনতে লাগলেন। না কোনও খারাপ খবর না, তিনি শুনতে পেলেন তার জীবনের সবচেয়ে আনন্দের খবর। তিনি বাবা হয়েছেন, মেয়ের বাবা। অবশেষে মহান আল্লাহ তার দোয়া কবুল করেছেন, তাকে ৯ বছর পরে হলেও আর একটা মেয়ে দিয়েছেন। এ এস এম সিদ্দিকুর রহমান, আমার বাবা। পেশায় তিনি একজন প্রিন্সিপাল, সেই সাথে ব্যবসায়ী, যদিও ব্যবসার মারপ্যাঁচ কিছুই তিনি বুঝেন না।

আমার জন্মের কথাটা বাবা এভাবেই জেনেছিল। এর নয় মাস পরে বাবা দেশে আসে। ৯ মাস বয়সে আমি আমার বাবাকে প্রথম দেখি (যদিও আমার কিছু মনে নেই, মায়ের মুখে শোনা)।

আমার নামটা বাবারই দেয়া। বুশরা, মানে সুসংবাদ দাত্রী। সেই থেকে আমি বুশরা। সবার প্রিয় বুশরা। কিন্তু বাবা আমাকে কখনও এই নামে ডাকে না, বাবা ডাকে বুড়ি। আমার বাবার ‘বুড়ি’ আমি।

আমার বাবা, আমার চোখে এই পৃথিবীর শ্রেষ্ঠ বাবা। যদিও সবার বাবাই তার কাছে শ্রেষ্ঠ। তারপরও আমি বলতো আমার বাবাই সেরা। আজ পর্যন্ত বাবা কখনও আমাকে বলেনি মা আমি তোমাকে ভালোবাসি আর আমিও কখনও বলিনি। কিন্তু আমি জানি বাবা আমাকে কি ভয়াবহ পরিমাণ ভালোবাসেন আর আমি বাবাকে। খুব ছোটবেলায় আমার কি যেন হয়েছিল, আমার মনে আছে তখন আমাকে জড়িয়ে ধরে বাবার সেকি কান্না!! আর একবার বাবার খুব বুকে ব্যাথা হয়েছিল, আমি তখন হোস্টেলে থাকি, উত্তরায়। আর বাবা মোহাম্মদপুর, আপুর বাসায়। বাবার অসুস্থতার খবর পেয়েই আমি ছুটে আসি। তারপর শুরু হয় বাপ-বেটির কান্না। কি আজব!! আমাকে দেখেই বাবার সব ব্যাথা দূর হয়ে যায়। এই হল আমার বাবা। মাঝে মাঝে বাবা আমাকে না জানিয়েই ঢাকাতে চলে আসেন, যেন আমি অবাক হয়ে যাই। আমাকে আমার বাবা এভাবেই সারপ্রাইজ দেন।

আমি আজ এই জায়গাতে আসতে পেরেছি শুধুমাত্র বাবার জন্য। বাবা আমাকে সবই শিখিয়েছেন। আমার আবৃত্তি, বিতর্ক, বক্তৃতা সবই আমার বাবার জন্য করতে পেরেছি। বাবাই আমাকে বিভিন্ন জায়গায় নিয়ে যেতেন। মা খুব একটা পছন্দ করত না এসব, কিন্তু বাবা তারপরও আমাকে নিয়ে যেতেন। এখনও বাবার অনুপ্রেরণাতেই আমি সব কিছু করে যাচ্ছি। আমার জীবনে যা যা পেয়েছি সবই আমার বাবার জন্য পেয়েছি। এই যে আজ আমি আইন পেশায় সফলতার সাথে কাজ করে যাচ্ছি সেটাও শুধুমাত্র আমার বাবার কারণেই।
সবাই যখন আমার পেশা নিয়ে ঘোরতর আপত্তি জানিয়েছে তখন সাপোর্ট দিয়েছে শুধু আমার বাবা। কেইসে জয়ী হলে আমার চেয়ে আমার বাবাই বেশি খুশি হয়, আবার পরাজয়ের দুঃখটাও সমানভাবে ভাগ করে নেয় আমার সাথে। জীবনে অনেক বিপদ এসেছে, মুখোমুখি হয়েছি ভয়ংকর সব ঝড়ের, খুব ভয় পেয়েছি তখন, ভেঙে পড়েছি। কিন্তু সেই সময়ও পাশে পেয়েছি বাবাকেই। আমাকে আগলে রেখেছেন, সাহস দিয়েছেন, শক্ত করে চেপে রেখেছেন আমার হাত বাবার হাতের মুঠোয়। ঠিক একইভাবে বাবাও যখন কোনও সমস্যায় পড়েন আলোচনা করেন আমার সাথে। বাপ-বেটি মিলে খুঁজে বের করি সমাধানের রাস্তা। আর এভাবেই বাবা-মেয়ের কেমেস্ট্রিটা গভীর থেকে গভীরতর হচ্ছে দিনকে দিন।

বাবার ভালোবাসা যেমন তেমন শাসনও পেয়েছি অনেক। কিন্তু অন্যদের মত আমার বাবা কখনও আমাকে মারেনি, এমন কি বকাও দেয়নি। শুধুমাত্র কথা বলা বন্ধ করে দিত। আর এটা যে কী পরিমাণ কষ্টের সে শুধু আমিই জানি। বাবার হাতে মার খেয়েছিলাম জীবনে শুধুমাত্র একবার, তাও আবার ভালোবাসার জন্য।

বাবাকে মনে হয় আমার বটবৃক্ষ, যে আমাকে আগলে রেখেছেন তার ডালপালা দিয়ে আর ছায়া দিয়েছেন নিজেকে দিয়ে। বাবাকে আমি এতোকিছুর বিনিময়ে কিছুই দিতে পারিনি। কী দেব? বাবাকে দেবার মত কিছু কি আছে আমার?

বাবা আমি জানি এই লেখাটা হয়ত তুমি কখনও দেখবে না। আমি চাইও না তুমি এটা দ্যাখো। বাবা তুমি আমাদের মাঝে বেঁচে থাকো আরও হাজার বছর। আমাদের ভালোবাসায় সিক্ত হোক তোমার জীবন। আমার জীবনের প্রতিটা ভালোমন্দ মুহূর্তে তোমাকেই পাশে চাই বাবা।

আমি তোমাকে কিছু দিতে পারবো কিনা জানি না, কিন্তু এটুকু জানি যে এমন কিছু করবনা আমি যেটা তোমার জন্য কষ্টের কারণ হবে। ভালো থেকো বাবা। খুব খুব ভালোবাসি তোমাকে। ভাল থাকুক সবার বাবা।
বাবার “বুড়ি”
লেখক: আইনজীবী, উচ্চ আদালত
এমআর
মতামত
‘গ্রাম্য সালিশ’ থেকে রেহাই মিলবে কবে ?
১৫ আগস্ট ও গণমাধ্যমের ‘বিরূপ নীতি’
বঙ্গবন্ধু হত্যা ও বাংলাদেশের রাজনৈতিক সংস্কৃতি
সব আছে নেই শুধু ‘গণতন্ত্র’
উগ্রতা যখন ধর্মের মোড়কে, তখন বিপদ সবচেয়ে বেশি
আহা চিকুনগুনিয়া
নির্বাচন সামনে রেখে আবার গোপন তত্পরতা (?)
ধিক্ রাজীব মীর
দেশের উন্নয়নে অঞ্চলগত বৈষম্য দূর করতে হবে
প্রতিটি ঋতুতে একটু হলেও থাকেই বর্ষা ঋতু
শত্রুতার সঙ্গে লিঙ্গের সম্পর্ক নেই
আনন্দ-বেদনার ঈদযাত্রা
সময়ের হিম্মত ‘প্রেমাংশুর রক্ত চাই’
দুর্বল ও গরিবের সমর্থক আমি
আমার বাবার ‘বুড়ি’ আমি
কোন দিকে যাচ্ছে দেশ?
চিকুনগুনিয়ার প্রাদুর্ভাব এবং ভয়াবহতা
বিশ্ব জঙ্গিবাদের নেপথ্যে
নেতৃত্ব বিকাশে ছাত্র সংসদ নির্বাচন অপরিহার্য
স্বপ্ন ভেঙে নয়, স্বপ্নের অংশীদার হয়ে
সর্বশেষ খবর
ক্যাটরিনার খোলামেলা ছবি নিয়ে উত্তেজনা
ভোলায় ৭ ব্যবসায়ীকে জরিমানা
কিশোরগঞ্জে পানিতে ডুবে বৃদ্ধের মৃত্যু
ডাকাত-চরাঞ্চলবাসীর সংঘর্ষে একজন গুলিবিদ্ধসহ আহত ২
বন্যার্তদের পাশে জাবি ছাত্রলীগ
‘দৃষ্টিকোণ’ দিয়ে ‘প্রাক্তন’ থেকে ফিরলেন প্রসেনজিৎ-ঋতুপর্ণা
টি-টেনের আসরে শেবাগ-গেইল-আফ্রিদি
জেলের জালে অচেতন নারী
হাতীবান্ধায় বন্যার্তদের পাশে সেনা কল্যাণ সংস্থা
বন্যার্তদের জন্য ত্রাণ সংগ্রহে গান
সর্বাধিক পঠিত
স্ত্রী-সন্তান নিয়ে বিদেশী পত্রিকায় সাক্ষাৎকারে কি বললেন শাকিব?
এমপিসহ হাজারো নেতাকর্মী স্বেচ্ছায় কারাগারে
বিশ্বের ধনী অভিনেতাদের শীর্ষ দশে ভারতের তিন মহাতারকা
রাজধানীতে অভিনব প্রতারণার ফাঁদ!
প্রধান বিচারপতিকে সরানোর ষড়যন্ত্র করছে সরকার: রিজভী
‘দোয়া করবেন যাতে তিনি ওপারেও নায়করাজ হয়েই থাকেন’
সৌদিতে বন্ধ ৬১ হজ অফিস, আটক দুই লক্ষাধিক
দাউদ ইব্রাহিমের ছদ্মনাম ২১টি!
৪২ বলে সেঞ্চুরি করলেন আফ্রিদি
বনানীতে চিরনিদ্রায় শায়িত নায়করাজ
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
দুর্ঘটনা
জেলার খবর
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved